**H O T Ă R Â R E**

**privind rectificarea bugetului general propriu al Judeţului Cluj pe anul 2021**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 160 din 28.09.2021 privindrectificarea bugetului general propriu al Județelui Cluj pe anul 2021, propus de Preşedintele Consiliului Judeţean Cluj, domnul Alin Tişe, care este însoțit de Referatul de aprobare cu nr. 34633 din 27.09.2021; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 34634 / 27.09.2021; 34635/27.09.2021 şi Avizul cu nr. 34633 din 30.09.2021 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Direcției Generale regionale a Finanțelor Publice Cluj- Napoca nr. 2857/2021;
* adresa Direcției Generale regionale a Finanțelor Publice Cluj- Napoca nr. 2896/16.09.2021;
* adresa Secretariatului de Stat pentru Culte nr. 1386/27.07.2021;
* adresa Spitalului Clinic de Urgență pentru Copii Cluj – Napoca nr. 30100/17.08.2021;
* adresa Spitalul Clinic de Pneumoftiziologie ,,Leon Daniello” Cluj-Napoca nr. 5998/08.09.2021;
* adresa Spitalului Clinic de Recuperare Cluj nr. 9065 10.08.2021;
* adresa Muzeului de Artă Cluj-Napoca nr. 1519/10.09.2021;
* adresa Spitalului de Boli Psihice Cronice Borșa nr. 2963/13.07.2021;
* adresa Spitalului de Boli Psihice Cronice Borșa nr. 3764/13.09.2021;
* adresa Spitalului Clinic de Boli Infecțioase Cl,uj-Napoca nr. 14677/15.09.2021;
* solicitarea Direcției Generale de Asistență Socială și Protecția Copilului Cluj nr. 31250/26.08.2021;
* adresa Bibliotecii Județene Octavian Goga Cluj nr. 4013/08.09.2021;
* adresa Bibliotecii Județene Octavian Goga Cluj nr. 4011/08.09.2021;
* adresa Centrului Județean pentru Conservarea și promovarea Culturii Tradiționale Cluj nr. 887/10.09.2021;
* adresa Muzeului Memorial Octavian Goga Ciucea nr. 240/21.09.2021;
* adresa Direcției Administrație și Relații Publice nr. 31198/26.08.2021;

Luând în considerare prevederile art. 123 - 140, ale art. 142 – 156 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020;

În conformitate cu prevederile:

* art. 173 alin. (1) lit. b) și d) alin. (3) lit. a), alin. (5) pct. a) și d) din Ordonanța de urgență a Guvernului nr. 57/2019 privind Codul administrativ, cu modificările ulterioare;
* art. 19 alin. (2) din Legea finanţelor publice locale nr. 273/2006, cu modificările şi completările ulterioare;
* Legii bugetului de stat pe anul 2021 nr. 15/2021, cu modificările ulterioare;
* Ordonanței de urgență a Guvernului nr. 97/2021 cu privire la rectificarea bugetului de stat pe anul 2021;
* Hotărârii de Guvern nr. 992/17.09.2021 privind alocarea unei sume din Fondul de Intervenție la dispoziția Guvernului, prevăzut în bugetul de stat pe anul 2021, pentru unele unități administrative- teritoriale afectate de calamitățile naturale;
* Hotărârii Consiliului Județean Cluj nr. 50/2021 privind aprobarea bugetului general propriu al Județului Cluj pe anul 2021;
* Hotărârii Consiliului Județean Cluj nr. 59/2021 privind alocarea unor sume din fondul de rezervă al bugetului local al județului Cluj în anul 2021;
* Hotărârii Consiliului Județean Cluj nr. 116/2021 privind rectificarea bugetului general propriu al Județului Cluj pe anul 2021;
* Hotărârii Consiliului Județean Cluj nr. 122/2021 privind rectificarea bugetului general propriu al Județului Cluj pe anul 2021;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările ulterioare;

**hotărăşte:**

**Art. 1.** Se aprobă rectificarea bugetului general al Judeţului Cluj pe anul 2021, în sumă de 1.611.708,99 mii lei, conform **anexei nr. 1** care face parte integrantă din prezenta hotărâre.

**Art. 2. (1)** Se aprobă rectificarea bugetului local al Judeţului Cluj pe anul 2021 pe capitole, subcapitole și titluri, în sumă de 936.628,38 mii lei la venituri și în sumă de 960.809,24 mii lei la cheltuieli, conform **anexei nr. 2** care face parte integrantă din prezenta hotărâre.

**(2)** Se aprobă rectificarea bugetului local al Judeţului Cluj pe anul 2021 pe capitole, subcapitole și titluri - Secţiunea de funcționare, în sumă de 377.754,76 mii lei, atât la venituri cât și la cheltuieli, conform **anexei nr. 3** care face parte integrantă din prezenta hotărâre.

**(3)** Se aprobă rectificarea bugetului local al Judeţului Cluj pe anul 2021 pe capitole, subcapitole și titluri - Secţiunea de dezvoltare, în sumă de 558.873,62 mii lei la venituri și în sumă de 583.054,48 mii lei la cheltuieli, conform **anexei nr. 4** care face parte integrantă din prezenta hotărâre.

**(4)** Detalierea rectificării bugetului local al Județului Cluj pe anul 2021 pe categorii la venituri, respectiv pe capitole și subcapitole la cheltuieli este cuprinsă în **anexa nr. 5** care face parte integrantă din prezenta hotărâre.

**Art. 3.** Se aprobă rectificarea bugetului local al Județului Cluj pe anul 2021 defalcat pe capitole de cheltuieli, titluri, articole și aliniate, astfel:

1. la Capitolul 51.02,, Autorități executive”- suma de 47.435,38 mii lei conform **anexei nr. 6** care face parte integrantă din prezenta hotărâre;
2. la Capitolul 54.02,, Alte servicii publice generale”- suma de 12.573 mii lei conform **anexei nr. 7** care face parte integrantă din prezenta hotărâre;
3. la Capitolul 60.02 “Apărare națională”- suma de 412 mii lei conform **anexei nr. 8** care face parte din prezenta hotărâre;
4. la Capitolul 65.02 “Învățământ” – suma de 71.397,21 mii lei conform **anexei nr. 9** care face parte integrantă din prezenta hotărâre;
5. la Capitolul 66.02 “Sănătate” – suma de 67.333,70 mii lei conform **anexei nr. 10** care face parte integrantă din prezenta hotărâre;
6. la Capitolul 67.02 “ Cultură, Recreere și Religie” – suma de 92.795,92 mii lei conform **anexei nr. 11** care face parte integrantă din prezenta hotărâre;
7. la Capitolul 68.02 “Asigurări şi asistenţă socială”- suma de 134.973,73 mii lei conform **anexei nr. 12** care face parte integrantă din prezenta hotărâre;
8. la Capitolul 70.02“ Servicii de dezvoltare publică”- suma de 33.345,52 mii lei conform **anexei nr. 13** care face parte din prezenta hotărâre;
9. la Capitolul 80.02 “ Acțiuni generale economice”- suma de 6.268,93 mii lei conform **anexei nr. 14** care face parte integrantă din prezenta hotărâre;
10. la Capitolul 84.02 “ Transporturi”- suma de 423.382,94 mii lei conform **anexei nr. 15** care face parte integrantă din prezenta hotărâre;

**Art. 4. (1)** Se aprobă rectificarea bugetului instituţiilor publice şi activităţilor finanţate integral sau parţial din venituri proprii pe anul 2021, în sumă de 716.582,93 mii lei atât la venituri cât şi la cheltuieli, conform **anexei nr. 16** care face parte integrantă din prezenta hotărâre;

**(2)** Detalierea rectificării bugetului instituţiilor publice şi activităţilor finanţate integral sau parţial din venituri proprii pe anul 2021 pe categorii la venituri, respectiv pe capitole și subcapitole la cheltuieli este cuprinsă în **anexa nr. 17** care face parte integrantă din prezenta hotărâre;

**Art. 5.** Se aprobă rectificarea bugetului instituțiilor publice și activităților finanțate integral sau partial din venituri proprii pe anul 2021, defalcat pe capitole de cheltuieli, titluri, articole și aliniate, astfel:

1. la Capitolul 66.10 “Sănătate” – suma de 643.005,48 mii lei conform **anexei nr. 18** care face parte integrantă din prezenta hotărâre;
2. la Capitolul 67.10 “Cultură, Recreere și religie” – suma de 63.212,99 mii lei conform **anexei nr. 19** care face parte integrantă din prezenta hotărâre;

**Art. 6. (1)** Se aprobă rectificarea bugetului fondurilor externe nerambursabile pe anul 2021, în sumă de 587,65 mii lei la venituri, și în sumă de 828,30 mii lei la cheltuieli, diferența fiind acoperită din excedentul anului 2020 în sumă de 240,65 mii lei, conform **anexei nr. 20** care face parte integrantă din prezenta hotărâre;

**(2)** Rectificarea bugetului fondurilor externe nerambursabile pe anul 2021, pe categorii de venituri, respective pe capitole și subcapitole de cheltuieli, este cuprinsă **în anexele nr. 21** şi **22** care face parte integrantă din prezenta hotărâre

**Art. 7.** Se aprobă rectificarea Programului de investiţii pe anul 2021, pe capitole, obiective de investiţii şi alte cheltuieli asimilate investiţiilor, conform **anexei nr. 23** care face parte integrantă din prezenta hotărâre.

**Art. 8.** Se aprobă rectificarea Listei detaliate a poziției Alte cheltuieli de investiții pe anul 2021, conform **anexei nr. 24** care face parte integrantă din prezenta hotărâre.

**Art. 9.** Se aprobă rectificarea numărului de personal pe anul 2021, conform **anexei** **nr. 25** care face parte integrantă din prezenta hotărâre.

**Art. 10.** Se aprobă actualizarea numărului de posturi pentru personalul neclerical pe culte religioase, conform **anexei nr. 26** la prezenta hotărâre.

**Art. 11**. Se aprobă alocarea sumei de 20 mii lei din bugetul aprobat în vederea susținerii activității ATOP pentru creșterea gradului de sănătate publică în Județul Cluj, în vederea finanțării Proiectului ,,Împreună reușim”.

**Art. 12.** Se aprobă preluarea ca venit la bugetul local a sumei de 346,65 lei, reprezentând excedentul rezultat din execuția bugetului de venituri și cheltuieli a activității finanțate integral din venituri proprii a Spitalului de Boli Psihice Cronice Borșa.

**Art****. 13.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin direcțiile din cadrul aparatului de specialitate al Consiliului Cluj, în colaborare cu entitățile nominalizate în anexele la prezenta hotărâre și Direcția Generală Regională a Finanțelor Publice Cluj-Napoca.

**Art. 14.** Prezenta hotărâre se comunică direcțiilor din cadrul aparatului de specialitate al Consiliului Județean Cluj, Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 155 din 30 septembrie 2021**

Prezenta hotărâre a fost adoptată cu 26 de voturi “pentru”, fiind astfel respectate prevederile legale privind majoritatea de voturi necesară.